Raġel ta’ 21 sena, mill-Guinea, jinsab fil-periklu tal-mewt wara li llum, għal ħabta tal-ħamsa u nofs, fi Triq il-Korp tal-Pijunieri, San Pawl il-Baħar, kien involut f’inċident stradali. Minn investigazzjonijiet preliminari li saru jirriżulta li għal xi raġuni r-raġel safa’ imtajjar minn vettura ta’ tip Toyota Vitz li kienet misjuqa minn raġel ta’ 22 sena residenti San Pawl il-Baħar. Il-vittma ttieħed immedjatament l-isptar Mater Dei biex jingħata l-kura meħtieġa. Bil-każ ġie infurmat il-Maġistrat tal-Għassa li ħatar diversi esperti sabiex jassistuh fl-inkjesta li ġiet appuntata fuq il-każ. Il-Pulizija għadha għaddejja bl-investigazzjonijiet fuq il-każ.